แอร์พอร์ตลิงก์ซื้อรถเพิ่ม
นายวิสุทธิ์ จันมณี กรรมการและรักษาการกรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (แอร์พอร์ตลิงก์) เปิดเผยความคืบหน้าโครงการจัดซื้อรถไฟฟ้าแอร์พอร์ตลิงก์ 7 ขบวน 28 ตู้ วงเงิน 4,400 ล้านบาท ว่า ขณะนี้ได้จัดส่งแผนการศึกษาความเหมาะสมให้กับ รฟท.แล้ว อยู่ระหว่างเสนอบอร์ดภายใน ส.ค.นี้ เพื่อพิจารณาเห็นชอบต่อไป เบื้องต้นได้ร่างเอกสารประกวดราคา (ทีโออาร์) เสร็จแล้ว คาดว่าจะได้เห็นความชัดเจนปีนี้ หากจัดซื้อได้สำเร็จ ตั้งเป้าภายใน 5 ปี จะมีผู้โดยสารเพิ่มขึ้นถึง 70% หรือราว 60,000 คน โดยจะมีผู้โดยสารรวมทั้งสิ้น 130,000 คน ขณะที่รายได้จะเติบโตในอัตราเดียวกัน ที่ 70% หรือเพิ่มขึ้นเฉลี่ยปีละ 490 ล้านบาท จากปัจจุบันอยู่ที่วันละ 2 ล้านบาท หรือปีละ 700 ล้านบาท,ส่วนความคืบหน้าโครงการปรับปรุงขบวนรถ 7 ขบวน วงเงิน 262 ล้านบาทนั้น ขณะนี้แล้วเสร็จ และนำออกวิ่งบริการแล้ว 1 ขบวน คาดว่าจะดำเนินการ โครงการให้แล้วเสร็จภายเดือน ก.พ.61 เพื่อเพิ่มอัตราบรรทุกผู้โดยสารอีก 10,000 คนต่อวัน หลังจากนี้จะทยอยนำรถที่ซ่อมเสร็จออกมาวิ่งให้บริการเดือนละ 1 ขบวน ส่วนความคืบหน้าประกวดราคาจัดซื้อประตูเปิด-ปิดอัตโนมัติบนสถานีรถไฟฟ้าแอร์พอร์ตลิงก์ 7 สถานี วงเงิน 200 ล้านบาท อยู่ระหว่างพิจารณาคุณสมบัติ ซึ่งเอกชนยื่นเสนอประกวดราคา 4 ราย จะทราบผลการประมูล ส.ค.นี้ ก่อนลงนามสัญญาเดือน ก.ย.
นายวิสุทธิ์ จันมณี กรรมการและรักษาการกรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (แอร์พอร์ตลิงก์) เปิดเผยความคืบหน้าโครงการจัดซื้อรถไฟฟ้าแอร์พอร์ตลิงก์ 7 ขบวน 28 ตู้ วงเงิน 4,400 ล้านบาท
รถไฟฟ้าแอร์พอร์ตลิงก์,แอร์พอร์ตลิงก์,รฟท.,ทีโออาร์,จัดซื้อรถไฟฟ้าแอร์พอร์ตลิงก์,ข่าวทั่วไป